Han har deltaget i fire [[olympiske lege]] i træk fra [[Sommer-OL 1992|1992]] og frem. Her var hans bedste individuelle placering en sjetteplads i 200 m medley i [[Sommer-OL 2000|2000]] i Sydney, mens det er blevet til adskillige finalepladser i holdsvømning.<ref name=oly /> Bedst gik det ved [[Sommer-OL 1996|OL 1996]] i Atlanta, hvor han sammen med [[Aimo Heilmann]], [[Cristian Tröger]], [[Steffen Zesner]], [[Konstantin Dubrovin]] og [[Oliver Lampe]] vandt bronze i 4×200 m fri. Efter en andenplads i deres indledende heat havde de en hård kamp med svenskerne om andenpladsen efter de suveræne amerikanere, der vandt guld, og duellen endte med, at svenskerne fik sølv med et forspring på 0,15 sekund til tyskerne på tredjepladsen.<ref>{{kilde | url = https://www.olympedia.org/results/8120 | titel = 4 x 200 metres Freestyle Relay, Men | udgiver = olympedia.org | hentet = {{dato|24-7-2022}} }}</ref>
Levende_personer